CELEX: 32017D0930(01)
Language: el
Date: 2017-09-29 00:00:00
Title: Eκτελεστική απόφαση της Επιτροπής, της 29ης Σεπτεμβρίου 2017, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Monor, Monori (ΠΟΠ)]

30.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/4
            
         EΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Σεπτεμβρίου 2017
   για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
   [Monor, Monori (ΠΟΠ)]
   (2017/C 329/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1) του Συμβουλίου, και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Ουγγαρία υπέβαλε αίτηση για την προστασία της ονομασίας «Monor, Monori» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
            
         
               (2)
            
            
               Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
            
         
               (3)
            
            
               Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Monor, Monori»,
            
         ΑΠΟΦΑΣΙΖΕΙ:
   Άρθρο μόνο
   Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Monor, Monori» (ΠΟΠ) παρατίθενται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Σεπτεμβρίου 2017.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      ΕΝΙΑΙΟ ΕΓΓΡΑΦΟ
      
         «MONOR, MONORI»
      
      
         PDO-HU-N1638
      
      Ημερομηνία αίτησης: 2.5.2013
      1.   Ονομασία(-ες) προς καταχώριση
      
      Monor, Monori
      2.   Τύπος γεωγραφικής ένδειξης
      
      ΠΟΠ – Προστατευόμενη Ονομασία Προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του (των) οίνου(-ων)
      
      
         Λευκοί μονοποικιλιακοί και πολυποικιλιακοί οίνοι
      
      Ανοιχτού πράσινου ή πρασινοκίτρινου χρώματος, έντονοι και δροσεροί, οι μονοποικιλιακοί οίνοι έχουν άρωμα φρούτων με νότες ανθέων και γεύση χαρακτηριστική της ποικιλίας που χρησιμοποιείται, μεγάλης διάρκειας επίγευση· οίνοι ξηροί, ημίξηροι, ημίγλυκοι ή γλυκείς, ανάλογα με την περιεκτικότητά τους σε σάκχαρα.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (% vol):
               
               
                   
               
            
                  Ελάχιστος ολικός αλκοολικός τίτλος (% vol):
               
               
                  11,00 
               
            
                  Ελάχιστη ολική οξύτητα:
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (mEq/l):
               
               
                  1,08 
               
            
                  Μέγιστος ολικός θειώδης ανυδρίτης (mg/l):
               
               
                   
               
            
         Ροζέ μονοποικιλιακοί και πολυποικιλιακοί οίνοι
      
      Ανοιχτού ρόδινου ή ροζ σομόν χρώματος, έντονοι, δροσεροί οίνοι από μαύρα σταφύλια, με αρώματα και γεύσεις φρούτων (σμέουρου, ροδάκινου, βύσσινου, φραγκοστάφυλων, αγριοφράουλας κ.λπ.) και ίσως ανθικά αρώματα· πληθωρικός οίνος, με ελαφρά, ευχάριστα οξέα· οίνοι ξηροί, ημίξηροι, ημίγλυκοι ή γλυκείς, ανάλογα με την περιεκτικότητά τους σε σάκχαρα.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (% vol):
               
               
                   
               
            
                  Ελάχιστος ολικός αλκοολικός τίτλος (% vol):
               
               
                  11,00 
               
            
                  Ελάχιστη ολική οξύτητα:
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (mEq/l):
               
               
                  1,08 
               
            
                  Μέγιστος ολικός θειώδης ανυδρίτης (mg/l):
               
               
                   
               
            
         Ερυθροί μονοποικιλιακοί και πολυποικιλιακοί οίνοι
      
      πορφυροκόκκινου χρώματος, οι μονοποικιλιακοί οίνοι έχουν τα χαρακτηριστικά αρώματα και γεύσεις της ποικιλίας που χρησιμοποιείται για την παρασκευή τους, με στρογγυλεμένη οξύτητα· οι οίνοι που προορίζονται για ανάμειξη έχουν περιεκτικότητα σε τανίνη που αντικατοπτρίζει τις χρησιμοποιούμενες ποικιλίες, βελούδινη γεύση και σώμα· οι εν λόγω οίνοι έχουν φρουτώδες άρωμα (βύσσινων, σμέουρων, καρυδιών, φραγκοστάφυλων κ.λπ.) με νότες μπαχαρικών (κανέλα, βανίλια), σοκολάτας και καπνού. οίνοι ξηροί, ημίξηροι, ημίγλυκοι ή γλυκείς, ανάλογα με την περιεκτικότητά τους σε σάκχαρα.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (% vol):
               
               
                   
               
            
                  Ελάχιστος ολικός αλκοολικός τίτλος (% vol):
               
               
                  11,00 
               
            
                  Ελάχιστη ολική οξύτητα:
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (mEq/l):
               
               
                  1,20 
               
            
                  Μέγιστος ολικός θειώδης ανυδρίτης (mg/l):
               
               
                   
               
            5.   Οινοποιητικές πρακτικές
      
      α)   Ουσιώδεις οινολογικές πρακτικές
      
      Περιορισμοί σχετικά με την οινοποίηση
      
               
                  1.
               
               
                  Υποχρεωτικές οινολογικές πρακτικές
                  
                              1.1.
                           
                           
                              Λευκοί και ροζέ
                              
                                          —
                                       
                                       
                                          χειρωνακτική συγκομιδή,
                                       
                                    
                                          —
                                       
                                       
                                          η επεξεργασία των σταφυλιών πρέπει να πραγματοποιείται την ημέρα της συγκομιδής,
                                       
                                    
                                          —
                                       
                                       
                                          η έκθλιψη μπορεί να εκτελείται μόνο σε ασυνεχή πιεστήρια·(διακεκομμένης λειτουργίας),
                                       
                                    
                                          —
                                       
                                       
                                          καθαρισμός του γλεύκους,
                                       
                                    
                                          —
                                       
                                       
                                          ελεγχόμενη ζύμωση του γλεύκους σε θερμοκρασία 20 °C κατ’ ανώτατο όριο.
                                       
                                    
                        
                              1.2.
                           
                           
                              Ερυθροί
                              
                                          —
                                       
                                       
                                          χειρωνακτική συγκομιδή,
                                       
                                    
                                          —
                                       
                                       
                                          η επεξεργασία των σταφυλιών πρέπει να πραγματοποιείται την ημέρα της συγκομιδής,
                                       
                                    
                                          —
                                       
                                       
                                          ζύμωση με τα στέμφυλα,
                                       
                                    
                                          —
                                       
                                       
                                          η έκθλιψη μπορεί να εκτελείται μόνο σε ασυνεχή πιεστήρια·(διακεκομμένης λειτουργίας),
                                       
                                    
                                          —
                                       
                                       
                                          παλαίωση σε ξύλινα βαρέλια επί τουλάχιστον τρεις μήνες,
                                       
                                    
                                          —
                                       
                                       
                                          παλαίωση σε φιάλες επί τουλάχιστον τρεις μήνες.
                                       
                                    
                        
            Καλλιεργητική πρακτική
      Στην περίπτωση υφιστάμενων αμπελώνων που έχουν φυτευθεί πριν από τις 31 Δεκεμβρίου 2011, τα προϊόντα με την ονομασία Monor(i) ΠΟΠ μπορούν να παράγονται από σταφύλια που προέρχονται από τον αμπελώνα για όσο διάστημα εξακολουθεί να καλλιεργείται ο αμπελώνας.
      Στην περίπτωση αμπελώνων που έχουν συσταθεί μετά την 1η Ιανουαρίου 2012, τα προϊόντα που φέρουν την ένδειξη Monor(i) ΠΟΠ μπορούν να παράγονται μόνο από σταφύλια που προέρχονται από αμπέλια στα οποία έχουν χρησιμοποιηθεί οι ακόλουθες καλλιεργητικές μέθοδοι: διαμόρφωση με κλάδεμα σε σχήμα στεφάνης, ομπρέλας, Moser, μονόπλευρο, Sylvoz.
      Για τους αμπελώνες που έχουν συσταθεί μετά την 1η Ιανουαρίου 2012, η πυκνότητα φύτευσης πρέπει να είναι τουλάχιστον 3 300 πρέμνα ανά εκτάριο. Κατά τον καθορισμό της απόστασης μεταξύ των σειρών και μεταξύ των πρέμνων, εκτός από τις κανονικές σειρές και αποστάσεις μεταξύ των πρέμνων, οι διπλές σειρές και/ή τα διπλά πρέμνα είναι επίσης αποδεκτά. Η απόσταση μεταξύ των σειρών πρέπει να κυμαίνεται από 1,00 m έως 3,60 m, ενώ η απόσταση μεταξύ των πρέμνων πρέπει να κυμαίνεται από 0,60 m έως 1,20 m. Στην περίπτωση των διπλών πρέμνων, η μέση απόσταση μεταξύ των πρέμνων είναι ο καθοριστικός παράγοντας.
      Κατά τον καθορισμό του φορτίου της αμπέλου, ο αριθμός των ταχυφυών οφθαλμών σε κάθε άμπελο δεν μπορεί να υπερβαίνει τους 12 ανά m2.
      Η ημερομηνία κατά την οποία αρχίζει η συγκομιδή αποφασίζεται κάθε χρόνο από την αρμόδια αμπελουργική κοινότητα και καθορίζεται βάσει δοκιμαστικών τρύγων που διεξάγονται κάθε εβδομάδα από την 1η Αυγούστου κάθε έτους. Η ημερομηνία του τρύγου δημοσιεύεται υπό μορφή ανακοίνωσης από τις αμπελουργικές κοινότητες.
      Τα σταφύλια έχουν ελάχιστη περιεκτικότητα σε σάκχαρα 16,0 [MM °] (φυσικό αλκοολικό τίτλο τουλάχιστον 9,87 % vol. στους 17,5 °C)
      β)   Μέγιστες αποδόσεις
      
      
         Οίνοι λευκοί και ροζέ
      
      70 hl/ha
      
         Ερυθρός οίνος
      
      60 hl/ha
      6.   Οριοθετημένη περιοχή
      
      Τα τμήματα Strázsa-hegy (λόφος Strázsa) του δήμου Monor, Száraz-hegy (λόφος Száraz) του δήμου Monor και τα χωριά Monorierdő και Bénye, και οι κλιτύες του Harc-völgy (κοιλάδα Harc) στο χωριό Gomba που έχουν ταξινομηθεί στην κατηγορία I και στην κατηγορία II σύμφωνα με το αμπελουργικό κτηματολόγιο.
      7.   Κυριότερα ποικιλίες οινοποιήσιμων σταφυλιών
      
      
                   
               
               
                  ** Zöld veltelini (ΚΥΡΙΑ)
               
            
                   
               
               
                  ** Cabernet sauv. (ΚΥΡΙΑ)
               
            
                   
               
               
                  ** Cabernet Franc (ΚΥΡΙΑ)
               
            
                   
               
               
                  ** Blauburger (ΑΛΛΗ)
               
            
                   
               
               
                  ** Ezerjó (ΚΥΡΙΑ)
               
            
                   
               
               
                  ** Kékoportó (ΑΛΛΗ)
               
            
                   
               
               
                  ** Kékfrankos (ΚΥΡΙΑ)
               
            
                   
               
               
                  ** Karát (ΑΛΛΗ)
               
            
                   
               
               
                  * Kadarka (ΚΥΡΙΑ)
               
            
                   
               
               
                  ** Irsai Olivér (ΑΛΛΗ)
               
            
                   
               
               
                  ** Hárslevelű (ΚΥΡΙΑ)
               
            
                   
               
               
                  ** Cserszegi fűszeres (ΚΥΡΙΑ)
               
            
                   
               
               
                  ** Chardonnay (ΚΥΡΙΑ)
               
            
                   
               
               
                  ** Ottonel muskotály (ΑΛΛΗ)
               
            
                   
               
               
                  ** Olasz rizling (ΚΥΡΙΑ)
               
            
                   
               
               
                  ** Kövidinka (ΚΥΡΙΑ)
               
            
                   
               
               
                  ** Szürkebarát (ΑΛΛΗ)
               
            
                   
               
               
                  ** Syrah (ΑΛΛΗ)
               
            
                   
               
               
                  ** Sauvignon (ΑΛΛΗ)
               
            
                   
               
               
                  ** Rajnai rizling (ΚΥΡΙΑ)
               
            
                   
               
               
                  ** Pinot noir (ΚΥΡΙΑ)
               
            8.   Περιγραφή του (των) δεσμού(-ών)
      
      
         Δεσμός με τη γεωγραφική περιοχή
      
      1.   Περιγραφή της οριοθετημένης περιοχής
      Φυσικοί παράγοντες
      Η περιοχή στην οποία καλλιεργούνται τα σταφύλια που προορίζονται για την παραγωγή του οίνου Monori, η οποία —σύμφωνα με τον ουγγρικό γεωμορφολογικό χάρτη (Magyarország geomorfológiai térképe)— βρίσκεται στη γεωμορφολογική μακροπεριφέρεια Gödöllő-Monori-dombság (λόφοι Gödöllő-Monor), σε μια λοφοσειρά στο νοτιοδυτικό άκρο των λόφων Cserhát, έχει μέσο υψόμετρο 200 m από τη στάθμη της θάλασσας. Στο Monor, μια αναβαθμίδα διάβρωσης χωρίζει τη μεσοπεριοχή Pesti hordalékkúp síkság (προσχωσιγενή πεδιάδα Pest), που βρίσκεται στα νοτιοδυτικά της κορυφογραμμής των λόφων, από τη γεωμορφολογική μεσοπεριοχή Pilis-Alpári homokhát (ανάχωμα άμμου Pilis-Alpár). Στη λοφοσειρά υπάρχουν λόφοι χαμηλότερου υψομέτρου που χωρίζονται μεταξύ τους από διαβρωσιγενείς κοιλάδες. Η περιοχή παραγωγής βρίσκεται στους χαμηλότερους αυτούς λόφους.
      Το έδαφος είναι της Άνω Πλειστοκαίνου, αποτελούμενο από τυπικό αιολικό πηλό (lœss) βάθους 10-30 m, επικλινές έδαφος αμμώδους αιολικού πηλού, ψαμμίτες αιολικού πηλού και κινούμενη ή σταθερή αερομεταφερόμενη άμμο. Το επιφανειακό έδαφος είναι δασικό καστανοκόκκινο ή ανθρακούχο δασικό τύπου chernozem, το οποίο περιέχει μεγάλες ποσότητες δολομίτη και έχει χαμηλή περιεκτικότητα σε αργιλο-ιλιτικά ανόργανα συστατικά, με σχετικά χαμηλή περιεκτικότητα σε σίδηρο και αργίλιο. Παντού στις κορυφογραμμές, τα υπόγεια ύδατα βρίσκονται σε βάθος μεγαλύτερο των 10 m.
      Από κλιματική άποψη, η περιοχή προσφέρεται για αμπελοκαλλιέργεια. Η θερμοκρασία ποικίλλει αναλόγως της εποχής, όμως οι ακραίες θερμοκρασιακές διακυμάνσεις είναι άγνωστες στην περιοχή. Ο κίνδυνος χειμερινού παγετού είναι χαμηλός. Σπάνια, παρατηρείται παγετός σε υψώματα, την άνοιξη και το φθινόπωρο. Δεν υπάρχει σημαντική απόκλιση μεταξύ της ελάχιστης και της μέγιστης ημερήσιας θερμοκρασίας κατά την περίοοδο βλάστησης, και ο αριθμός των θερμών ημερών το καλοκαίρι είναι μικρός. Η μέση ετήσια θερμοκρασία είναι 11,6 °C. Οι βροχοπτώσεις είναι ομοιόμορφα κατανεμημένες καθ’ όλη τη διάρκεια της περιόδου βλάστησης. Το μέσο ετήσιο βροχομετρικό ύψος στην περιοχή είναι 500 mm. Οι ώρες ηλιοφάνειας ανέρχονται σε 2 000 ετησίως.
      Ανθρώπινοι παράγοντες
      Η παραγωγή σταφυλιών στο Strázsahegy του Monor και στην Harc-völgy (κοιλάδα του Harc) στο Gomba βασίζεται σε παραδοσιακές ποικιλίες και τεχνικές.
      Πιο συγκεκριμένα, η αμπελοκαλλιέργεια στην οριοθετημένη περιοχή ξεκίνησε κατά τον 15ο αιώνα, όταν φυτεύτηκαν αμπελώνες μετά την εκχέρσωση μεγάλων δασικών εκτάσεων. Οι οιναποθήκες ήταν παραδοσιακά λαξευμένες στα εδάφη αιολικού πηλού (loess) ανάμεσα στους αμπελώνες του Strázsahegy (λόφου Strázsa) στο Monor. Ορισμένες απ’ αυτές ήταν επενδεδυμένες με τούβλα, αλλά οι περισσότερες από αυτές δεν έχουν, ακόμη και σήμερα, καμία επένδυση. Οι θερμικές συνθήκες στις υπόγειες οιναποθήκες είναι κατάλληλες για τη διατήρηση της ιδανικής θερμοκρασίας 10-11 °C. Υπάρχουν περίπου 1 000 υπόγειες οιναποθήκες στο Monor.
      Στους σύγχρονους αμπελώνες στο Szárazhegy (λόφο Száraz) στο Monorierdő και Bénye καλλιεργούνται και διεθνείς ποικιλίες εκτός από τις παραδοσιακές ουγγρικές ποικιλίες.
      Η επίδραση του ανθρώπινου παράγοντα στην περιοχή παραγωγής παρατηρείται στους ακόλουθους τομείς:
      
                  —
               
               
                  επιλογή των ποικιλιών σύμφωνα με το δυναμικό των οικολογικών συνθηκών,
               
            
                  —
               
               
                  ανάπτυξη αμπελουργικών και αμπελοοινικών τεχνικών σύμφωνα με ειδικά οικολογικά κριτήρια, αφενός, και τα χαρακτηριστικά της αγοράς, αφετέρου,
               
            
                  —
               
               
                  δημιουργία εγκαταστάσεων και ολοκληρωμένης δομής σύμφωνα με τις οικολογικές και εμπορικές συνθήκες.
               
            2.   Περιγραφή των οίνων
      Γενικό χαρακτηριστικό των οίνων είναι η κομψή τους εμφάνιση, η υψηλή περιεκτικότητα σε αλκοόλη και η διακριτική τους οξύτητα, η μακράς διάρκειας επίγευση, η οποία έχει το ανθικό, φρουτώδες άρωμα και τη γεύση της ποικιλίας που χρησιμοποιείται για την παρασκευή τους.
      3.   Παρουσίαση και απόδειξη της αιτιώδους συνάφειας
      Λόγω της θέσης της περιοχής παραγωγής του Monor και των ιδιομορφιών του εδάφους, το περιβάλλον επηρεάζει σημαντικά τα χαρακτηριστικά του οίνου που παράγεται από σταφύλια που καλλιεργούνται στην περιοχή αυτή, χαρακτηριστικά που δεν μπορούν να επιτευχθούν στις γειτονικές παραδουνάβιες περιοχές οινοπαραγωγής ούτε σε άλλες μικρότερης κλίμακας περιοχές αμπελοκαλλιέργειας. Αποτέλεσμα του εν λόγω συνδυασμού είναι ένα πλούσιο μπουκέτο γεύσεων και αρωμάτων, χαρακτηριστικό των οίνων αυτών που διακρίνονται για τη χαμηλή τους οξύτητα και την υψηλή περιεκτικότητα σε αλκοόλη. Οι οίνοι έχουν υψηλότερη περιεκτικότητα σε ανόργανα συστατικά λόγω των χαρακτηριστικών του εδάφους και σ’ αυτό οφείλεται ο ορυκτώδης χαρακτήρας τους. Οι οίνοι της περιοχής παραγωγής μπορούν να καταναλωθούν νεαροί, αλλά για να αναπτυχθούν πλήρως τα χαρακτηριστικά τους απαιτείται μεγαλύτερο διάστημα παλαίωσης.
      9.   Άλλες ουσιώδεις προϋποθέσεις
      
      
         Νομικό πλαίσιο:
      
      Από οργανισμό που διαχειρίζεται τις ΠΟΠ/ΠΓΕ εφόσον προβλέπεται από τα κράτη μέλη
      
         Τύπος επιπλέον προϋπόθεσης:
      
      Συμπληρωματικές διατάξεις σχετικά με την επισήμανση
      
         Περιγραφή της προϋπόθεσης:
      
      
                  α)
               
               
                  Εγγύηση της ταυτότητας προέλευσης: η ονομασία μιας περιοχής μπορεί να εμφανίζεται σε οίνο μόνον εφόσον 100 % των πρώτων υλών που χρησιμοποιήθηκαν για την παραγωγή του οίνου έχει παραχθεί στην εν λόγω περιοχή.
               
            
                  β)
               
               
                  Κατάλογος των επιτρεπόμενων παραδοσιακών ενδείξεων και άλλων ενδείξεων που υπόκεινται σε περιορισμούς:
                  
                              i)
                           
                           
                              Παραδοσιακή ένδειξη Védett eredetű bor [Οίνος προστατευόμενης προέλευσης]
                           
                        
                              ii)
                           
                           
                              Άλλες ενδείξεις που υπόκεινται σε περιορισμούς: muskotály, barrique
                           
                        
                              iii)
                           
                           
                              Παραδοσιακές ενδείξεις, άλλες ενδείξεις που υπόκεινται σε περιορισμούς και ενδείξεις που αφορούν το χρώμα του οίνου δεν επιτρέπεται να αναγράφονται στην ετικέτα με χαρακτήρες μεγαλύτερους από εκείνους που χρησιμοποιούνται για την ονομασία προέλευσης.
                           
                        
            
                  γ)
               
               
                  Χρήση ονομασιών ποικιλιών:
                  
                              i)
                           
                           
                              Οι ονομασίες των ποικιλιών μπορούν να αναγράφονται στην ετικέτα, υπό τον όρο ότι οι χαρακτήρες με τους οποίους εμφανίζονται δεν είναι μεγαλύτεροι από εκείνους που χρησιμοποιούνται για την ονομασία προέλευσης.
                           
                        
                              ii)
                           
                           
                              Για τους οίνους που παράγονται από διάφορες ποικιλίες σταφυλιών, μπορούν να χρησιμοποιούνται οι λέξεις «cuvée» ή «házasítás küvé».
                           
                        
            
         Παραγωγή εκτός της οριοθετημένης περιοχής παραγωγής:
      
      Νομικό πλαίσιο:
      Από οργανισμό που διαχειρίζεται τις ΠΟΠ/ΠΓΕ εφόσον προβλέπεται από τα κράτη μέλη
      Τύπος επιπλέον προϋπόθεσης:
      Παρέκκλιση για την παραγωγή στην οριοθετημένη γεωγραφική περιοχή
      Περιγραφή της προϋπόθεσης:
      Επιτρέπεται μόνο στο χωριό Tápiószentmárton.
      
         Σύνδεσμος προς τις προδιαγραφές προϊόντος
      
      http://boraszat.kormany.hu/monor